Document ID: 31986R2915

NEUVOSTON ASETUS (ETY) N:o 2915/86,
annettu 16 päivänä syyskuuta 1986,
Kanariansaarten maataloudessa sovellettavista sosiaalis-rakenteellisista säännöksistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 25 artiklan 3 kohdan,
ottaa huomioon komission ehdotuksen,
sekä katsoo, että
Kanariansaaret voidaan kokonaisuudessaan katsoa maataloudelle epäsuotuisaksi alueeksi saarten luonnonoloista johtuvien vakavien ja pysyvien haittojen vuoksi,
Kanariansaarten maataloudelle on lisäksi ominaista erityisen puutteellinen rakenne,
Kanariansaarten maatalouden rakenteellisen kehityksen edistämiseksi nykyisin yhteisön kaikilla alueilla ja erityisesti kaikilla epäsuotuisilla alueilla sovellettavat sosiaalis-rakenteelliset toimenpiteet olisi siten ulotettava koskemaan Kanariansaaria,
yhteisestä toiminnasta maatalous- ja kalastustuotteiden jalostamisen ja kaupan pitämisen olosuhteiden parantamiseksi 15 päivänä helmikuuta 1977 annetun neuvoston asetuksen (ETY) N:o 355/77(), sellaisena kuin se on viimeksi muutettuna asetuksella (ETY) N:o 3827/85(), soveltamisesta kalastusalan tuotteisiin on kuitenkin päätettävä liittymisasiakirjan 155 artiklassa tarkoitetulla neuvoston päätöksellä, ja
edellä mainittujen yhteiskunnallisten ja rakenteellisten toimenpiteiden soveltaminen Kanariansaarilla on yhdenmukaista yhteisen maatalouspolitiikan yleisten tavoitteiden kanssa,
ON ANTANUT TÄMÄN ASETUKSEN:
1 artikla
1. Maatalouden rakenteiden tehokkuuden parantamisesta 12 päivänä maaliskuuta 1985 annetulla neuvoston asetuksella (ETY) N:o 797/85(), neuvoston asetuksella (ETY) N:o 355/77 sekä tuottajaryhmittymistä ja niiden liitoista 19 kesäkuuta 1978 annetulla neuvoston asetuksella (ETY) N:o 1360/78() käyttöön otettuja yhteisiä toimintoja voidaan soveltaa Kanariansaarilla.
2. Edellä 1 kohta ei koske asetuksella (ETY) N:o 355/77 käyttöön otetun yhteisen toiminnan soveltamista kalastusalan tuotteisiin.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä syyskuuta 1986.

Labels: 3
17
18
6